1. számú melléklet

**KONZORCIUMI EGYÜTTMŰKÖDÉSI MEGÁLLAPODÁS**

az „Együttműködésben a klímatudatos vízgyűjtő-gazdálkodásért” című

LIFE20 CCA/HU/001604 azonosítószámú

LIFE LOGOS 4 WATERS projekt

keretében megvalósuló vízgyűjtő szintű önkormányzati pályázati programban való részvétel érdekében

amely létrejött

egyrészről

**NAGYKOVÁCSI NAGYKÖZSÉG ÖNKORMÁNYZATA** **(továbbiakban: Konzorciumvezető)**

székhely: 2094 Nagykovácsi Kossuth L. utca 61

adószám: 15730198-2-13

törzsszám: 730194

számlavezető: ;

számlaszám: ;

képviseli: Kiszelné Mohos Katalin

másrészről

**BUDAPEST FŐVÁROS II. KERÜLETI ÖNKORMÁNYZAT (továbbiakban: Együttműködő partner),**

székhely: 1024 Budapest, Mechwart liget 1.

adószám: 15735650-2-41

törzsszám: 735650

számlavezető: Raiffeisen Bank Zrt.

számlaszám: 12001008-00201761-0010004

képviseli: ŐRSI GERGELY FERENC

**REMETESZŐLŐS KÖZSÉG ÖNKORMÁNYZATA (továbbiakban: Együttműködő partner) [[1]](#footnote-1)**

székhely: 2090 Remeteszőlős Vénusz utca 8-10

adószám: 15736149-2-13

törzsszám: 736141

számlavezető: ;

számlaszám: ;

képviseli: Szathmáry Gergely Zoltán

együttesen Felek között a mai napon és helyen és az alábbiak szerint:

1. Felek jelen Konzorciumi Együttműködési Megállapodás (továbbiakban: Megállapodás) aláírásával kifejezik együttműködési szándékukat a LIFE LOGOS 4 WATERS projekt keretében kiírásra került Vízgyűjtő Pályázati Program keretében történő pályázat együttes, konzorciumban történő benyújtására, illetve annak előkészítésére vonatkozóan.
2. A Felek rögzítik, hogy a Konzorciumvezető jogosult az Együttműködő partnerek nevében a Klímabarát Települések Szövetsége által kiírt LIFE LOGOS 4 WATERS Vízgyűjtő Pályázati Program keretében pályázat benyújtására és a pályázati eljárásban a konzorcium nevében teljes körűen eljárni.
3. Jelen Megállapodás aláírásával a Felek megállapodnak abban, hogy a Konzorciumvezető Önkormányzat teljes körű és kizárólagos aláírási jogosultsággal rendelkezik a LIFE LOGOS 4 WATERS Vízgyűjtő Pályázati Program keretében.
4. A Konzorciumvezető Önkormányzat továbbá kijelenti, hogy folyamatosan biztosítja a kijelölt kapcsolattartón keresztül az együttműködést és a tájékoztatást az Együttműködő partnerek, valamint a pályázatot kiíró Klímabarát Települések Szövetsége munkatársai és a munkában résztvevő szakértők felé.
5. Az együttműködésben résztvevő partnerek vállalják, hogy nyertes pályázat esetén az együttműködésben résztvevő önkormányzatok részéről legalább egy-egy tisztviselő sikeresen elsajátítja a LIFE-MICACC projekt keretében elkészült „Települési sérülékenység és alkalmazkodás az éghajlatváltozáshoz” e-learning tananyagot és sikeres Tudáspróbát tesz.
6. Az Együttműködő partner önkormányzatok vállalják, hogy nyertes pályázat esetén a koncepció elkészítéséhez szükséges és az adott önkormányzat birtokában lévő adatokat, információkat megosztják a Klímabarát Települések Szövetségén keresztül a munkában közreműködő szakértőkkel, illetve a rendelkezésükre bocsátják azokat. Emellett a szakértői munka teljes körű támogatását (pl.: helyszíni szemle biztosítása, tulajdonviszonyok és területhasználati lehetőségek tisztázása, helyi érintettekkel kapcsolatfelvétel segítése, stb.) is biztosítják.
7. A Konzorciumvezető vállalja, hogy a Pályázati Program keretében elkészült szakmai koncepcióhoz, tanulmányhoz térítésmentesen hozzáférést biztosít a jelen együttműködésben résztvevő Felek számára.
8. Az Együttműködő Partnerek kijelentik, hogy a program megvalósítása során minden szükséges információt egymás rendelkezésére bocsátanak, illetve rendszeresen információt cserélnek egymással és az esetleges tapasztalatokról tájékoztatást nyújtanak egymás számára.
9. Ezen megállapodás aláírásával a felek elkötelezik magukat amellett, hogy nyertes pályázat esetén törekszenek az elkészülő szakmai koncepció gyakorlatba ültetésére. Ennek érdekében 3 éven belül pályázatot nyújtanak be egy erre alkalmas uniós/hazai finanszírozási lehetőségre (amennyiben rendelkezésre áll ilyen felhívás), amely hozzájárul az elkészült szakmai koncepció megvalósításához, vagy a konzorcium tagjai összefogva saját forrásból elkezdik megvalósítani a szakmai koncepcióban meghatározott teendőket.
10. A Pályázók pozitív támogatói döntés esetén vállalják, hogy a pályázati program keretében elkészülő szakmai koncepció, tanulmány vonatkozó részeit beépítik a vonatkozó helyi fejlesztési és szabályozási tervükbe és a stratégiáikba (pl. integrált helyi fejlesztési stratégiák, SECAP, Klímastratégia, Környezetvédelmi Program stb.) a dokumentumok soron következő esedékes felülvizsgálata során.
11. Végezetül az együttműködő Felek vállalják, hogy az elkészült szakmai koncepciókat az együttműködő önkormányzatok képviselő-testületei a Konzorciumvezető számára való átadást követő soron következő képviselő-testületi ülésen vagy legkésőbb hat hónapon belül képviselő-testületi határozat formájában jóváhagyják és mindezt haladéktalanul megküldik a Klímabarát Települések Szövetsége részére e-postai úton.

A Felek a jelen Megállapodást, mint akaratukkal mindenben megegyezőt elolvasás után aláírták.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Örsi Gergely Ferenc**  polgármester  Budapest Főváros II. Kerület Önkormányzat  (Együttműködő partner)  ………….., 2023. „ „ „ „ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Szathmáry Gergely Zoltán** polgármester  Remeteszőlős Község Önkormányzata (Együttműködő partner)  ……………., 2023. „ „ „ „ |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Kiszelné Mohos Katalin** polgármester  Nagykovácsi Nagyközség Önkormányzata (Konzorciumvezető partner)  …………….., 2023. „ „ „ „ |  |

1. Szükség szerint bővítendő, amennyiben több önkormányzat is részt vesz az együttműködésben. [↑](#footnote-ref-1)